Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 611

1. A nõk és férfiak egyenlõ mértékû gazdasági függetlenségének megteremtése, a fizetési és foglalkoztatási aránytalanságok felszámolása, a nõk és a szegénység, a nõk és az egészség szempontjainak figye lembevétele. A Lisszaboni Stratégia foglalkoztatási iránymutatásai azt a követelményt támasztják a tagállamokkal szemben, hogy olyan foglalkoztatáspolitikát folytassanak, amely az Európai Unió 27 tagállamának (EU27) átlagában biztosítja a 15–64 éves népesség 70%-os foglalkoztatási rátájának elérését, a nõk esetében pedig a 60%-ot. A foglalkoztatottság növelése Magyarországnak az Európai Uniótól függetlenül is elemi érdeke. A társadalom ugyanis akkor jár a legjobban, ha minden munkaképes állampolgára aktívan jelen van a munkaerõ-piacon, mert, ez az egyének anyagi függetlenségének a záloga, ami elõfeltétele a társadalmi jólétnek, és a magas foglalkoztatottsággal elkerülhetõ az egyes egyének és települések elszegényedése. A munkaerõ-piaci részvétel nem csupán magasabb jövedelemhez juttathat, s ily módon mérsékli a szegénységet, hanem gazdagíthatja az emberi kapcsolatokat, hatékonyabbá teheti az információkhoz való hozzáférést, erõsíti az egyének társadalmi részvételét, hozzájárul a társadalmi kohézió erõsödéséhez, csökkenti a társadalmi kirekesztõdés kockázatát. A többszörös diszkrimináció, azaz a nemi (gender) alapú és etnikai alapú diszkrimináció összefonódása a legösszetettebben a roma nõket, illetve a bevándorló (faji alapon megkülönbözetett) etnikai csoportokhoz tartozó nõket sújtja. Esetükben a munkanélküliség, az alacsony iskolázottság, a tartós szegénység, a rossz egészségi állapot, a nem megfelelõ lakhatási körülmények, alacsony társadalmi és gazdasági státuszuk, valamint az elõítéletek és diszkriminatív eljárások együttesen és egymással kölcsönhatásban okozzák a többszörös (interszekcionális) társadalmi kirekesztettséget. A felnõtt népesség egészségi állapotának két legfontosabb jellemzõje a születéskor várható élettartam és ezzel szoros összefüggésben az idõ elõtti halálozás aránya, valamint a megélt életévek során elérhetõ életminõség. A felnõtt magyar népességet ebbõl a két szempontból éppen ellenkezõ irányú tendenciák jellemzik. Noha hasonló tendencia Európa nyugati felében is kimutatható, ott a férfiak alacsonyabb várható életkora nagyrészt megfelel a biológiai különbségekbõl adódó eltérésnek, és a nõk életminõsége sem olyan rossz, mint Magyarországon. A korábbi évszázadokban, amíg a szülés körüli halálozás a nõk körében igen magas volt, a nõk várható élettartama volt alacsonyabb, azonban a biztonságos szülési körülmények megteremtése óta ez az arány valamennyi civilizált országban megfordult.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes